ai4bharat/Pralekha huggingface dataset:
وزیراعظم کا دفتر
نیوزی لینڈ کی وزیراعظم محترمہ جسنڈا آرڈرن کے ساتھ وزیراعظم کی ملاقات
نئی دہلی۔26؍ستمبر۔وزیراعظم جناب نریندر مودی نے 25 ستمبر 2019 کو، نیویاک میں اقوام متحدہ کی جنرل اسمبلی میٹنگوں کے شانہ بہ شانہ نیوزی لینڈ کی وزیراعظم محترمہ جسنڈا آرڈرن سے ملاقات کی۔
دونوں رہنماؤں نے باہمی تعلقات کی موجودہ حالت کا جائزہ لیا اور سیاسی ، اقتصادی ، دفاعی، سلامتی اور عوام سے عوام کے مابین تعلقات کو مزید مستحکم بنانے کے اقدامات پر تبادلہ خیالات کیے۔ انہوں نے منیلا میں نومبر 2017 کے دوران ہوئی اپنی ملاقات کو یاد کیا اور کہا کہ ماہ اکتوبر 2016 میں نیوزی لینڈ کے وزیراعظم کے بھارت دورے کے بعد نئے ادارہ جاتی میکنزم وجود میں آئے ہیں جنہوں نے خاطر خواہ طور پر باہمی تعلقات کو فروغ دیا ہے۔ وزیراعظم مودی نے وزیراعظم آرڈرن کا یو این جی اے کے شانہ بہ شانہ 24 ستمبر2019 کو منعقد ہ ’’معاصر دنیا میں گاندھی کی موزونیت ‘‘کی تقریب میں شرکت کی دعوت قبول کرنے اور شریک ہونے کا شکریہ۔
نیوزی لینڈ کے وزیراعظم نے وزیر اعظم مودی کو بتایا کہ ایک نیا کلیدی پیپر ’’انڈیا 2022- تعلقات میں سرمایہ کاری‘‘ تیار کیا گیا ہے جو این زیڈ کمپنی کا سلسلہ ہے۔ انڈیا حکمت عملی 2011 کے سلسلے میں وزیراعظم آرڈرن نے کہا کہ ان کے ملک میں مقیم ہند نژاد افراد اور طلباء دونوں ممالک کے مابین اہم پُل کی حیثیت رکھتے ہیں اور یہ لوگ دونوں ممالک کے مابین دوستانہ تعلقات کو فروغ دینے میں معاون ثابت ہورہے ہیں۔
دونوں رہنماؤں نے باہمی مفاد اور دلچسپی کے علاقائی اور عالمی موضوعات پر بھی گفت وشنید کی جس میں بین الاقوامی دہشت گردی کا موضوع بھی شامل تھا اور انہوں نے اس موضوع پر دونوں ممالک کے نظریات کی ہم آہنگی کی ستائش کی۔ دونوں ممالک نے مضبوطی کے ساتھ پلوامہ اور کرائسٹ چرچ دہشت گردانہ حملوں کے بعد اس کی سخت الفاظ میں مذمت کی ہے اور ایک دوسرے کی جانب تعاون کا ہاتھ بڑھایا ہے۔ بھارت نے نیوزی لینڈ کو کرائسٹ چرچ کال آف ایکشن کے سلسلے میں جوائنٹ نیوزی لینڈ فرینچ پہل قدمی کے سلسلے میں اپنی حمایت فراہم کی تھی۔
۔۔۔۔۔۔۔۔۔۔۔۔۔۔۔۔۔۔۔۔۔۔
U-4368
(Visitor Counter : 59
صحت اور خاندانی بہبود کی وزارت
بھارت میں سرگرم معاملوں کی نچلی سطح کا رجحان جاری
مسلسل 10ویں روز سرگرم معاملات کی تعداد 10 لاکھ سے کم رہی
بھارت میں صحت یاب ہونے والوں کی مجموعی تعداد تقریبا 53 لاکھ
محض 12 روز میں 10 لاکھ صحت یاب ہوئے
نئی دلّی ، یکم اکتوبر 2020 / بھارت میں سرگرم معاملوں کی تعداد 10 لاکھ سے کم رہی۔
لگاتار دسویں دن سرگرم معاملوں کی تعداد ایک ملین  سے کم رہی۔
کووڈ-19 مریضوں کے ایک دن میں صحت یاب ہونے کی تعداد میں مسلسل اضافہ ہورہا ہے۔ گزشتہ 24 گھنٹوں میں ملک میں 85376 افراد صحت یاب ہوئے ہیں۔
اب تک بھارت میں صحت یاب ہونے والوں کی مجموعی تعداد 5273201 ہے۔ ایک دن میں صحت یاب ہونے والوں کی تعداد میں اضافے سے ملک کی سطح پر صحت یاب ہونے والوں کی شرح میں مسلسل اضافہ ہورہا ہے، جو کہ اس وقت 83.53 فیصد ہے۔
صحت یابی کے مجموعی معاملوں میں تیزی سے اضافہ ہورہا ہے۔ محض 12 روز میں 10 لاکھ لوگ صحت یاب ہوئے ہیں۔ صحت یاب ہونے والے مجموعی معاملات کا 77فیصد 10 ریاستوں/مرکز کے زیر انتظام خطوں کا ہے۔
صحت یاب ہونے والوں میں سب سے زیادہ تعداد مہاراشٹرمیں درج کی گئی ہے۔ اس کے بعد آندھرا پردیش اور تمل ناڈو کا نمبر ہے۔
بھارت میں سرگرم معاملوں کی تعداد 940705 ہے۔ 11ستمبر 2020 تک بھارت میں 9.4 لاکھ سرگرم معاملوں کی اطلاع ملی۔
76فیصد سرگرم معاملے 10 ریاستوں/مرکز کے زیرانتظام خطوں کے ہیں۔ اب تک ملک کے پازیٹیو معاملات میں محض 14.90 فیصد سرگرم معاملے پائے گئے ہیں۔
ملک میں گزشتہ24 گھنٹوں کے دوران مجموعی طور پر 86821 نئے تصدیق شدہ معاملات کی اطلاع ملی ہے۔
نئے معاملات میں سے 76 فیصد 10 ریاستوں کے ہیں۔ مہاراشٹر میں سب سے زیادہ یعنی 18 ہزار نئے معاملے سامنے آئے ہیں۔ کرناٹک اور کیرل دونوں کے 8 ہزار سے زیادہ معاملے سامنے آئے ہیں۔
گزشتہ 24 گھنٹوں میں 1181 اموات درج کی گئی ہیں۔
82 فیصد نئی اموات کی اطلاع 10 ریاستوں اور مرکز کے زیر انتظام علاقوں سے ملی ہے۔
گزشتہ روز کی اطلاع کے مطابق 40 فیصد یعنی 481 اموات مہاراشٹر میں ہوئی ہیں، کرناٹک میں کل 87
اموات ہوئی ہیں۔
۔۔۔۔۔۔۔۔۔۔۔۔۔۔

U.NO. 6000
(
نیتی آیوگ
نیتی آیوگ نے باہمی تجارت اور سرمایہ کاری پر تبادلہ خیال کرنے کے لیے سسکیچوان کے وفد سے ملاقات کی
نیتی آیوگ نے آج حکومت کناڈا کی سسکیچیوان کی تجارت اور برآمدات کی ترقی کی وزارت کے ساتھ ایک اعلیٰ سطحی میٹنگ کی۔
میٹنگ کی قیادت نیتی آیوگ کے رکن ڈاکٹر وی کے سرسوت اور سسکیچیوان کے وزیر جیرمی ہیریسن نے کی۔
دونوں فریقوں نے باہمی تجارت اور سرمایہ کاری کو بڑھانے کے طریقوں پر تبادلہ خیال کیا۔
سسکیچیوان کے وفد سے خطاب کرتے ہوئے، ڈاکٹر سرسوت نے دونوں ممالک کے درمیان بڑھتی ہوئی تجارت، کامرس اور اقتصادی شراکت داری پر زور دیا۔ انہوں نے اس بات پر روشنی ڈالی کہ ریاست سسکیچیوان دالوں، صاف توانائی، حیاتیاتی ایندھن، کھاد، سائنس اور ٹیکنالوجی کے شعبوں میں بھارت کی ایک اہم تجارتی شراکت دار ہے۔ انہوں نے یہ بھی بتایا کہ یہ ریاست اپنے اعلیٰ تعلیمی اداروں کی وجہ سے بھارتی طلباء میں مقبول ہے۔
وزیر جیریمی ہیریسن نے دونوں ممالک کو باہمی فائدے کے ممکنہ شعبوں پر تعاون کرنے کی ضرورت پر زور دیا۔ انہوں نے اہم معدنیات اور کاربن پر قابو پانے، استعمال اور ذخیرہ میں تعاون کی راہیں تلاش کرنے اور اہم معدنیات، غذائی تحفظ ، پانی کے بندوبست اور اناج کی ہینڈلنگ/اسٹوریج کے بارے میں بھارت کے نقطہ نظر کو سمجھنے کی ضرورت کا ذکر کیا۔
کان کنی، توانائی اور زراعت کے شعبوں میں بھارت اور سسکیچیوان دونوں کی طاقت کا حوالہ دیتے ہوئے ڈاکٹر سرسوت نے تذکرہ کیا کہ آگے بڑھتے ہوئے نیتی آیوگ پارٹنر ممالک کے درمیان تحقیق و ترقی ، مینوفیکچرنگ اور اختراع میں اشتراک قائم کرنے کے لیے مذاکرات میں سہولت پیداکرے گا۔
صحت اور خاندانی بہبود کی وزارت
کووڈ -19 کی تازہ ترین صورت حال
کو وڈ -19سے بچاؤ کے لئے ملک گیرٹیکہ کاری مہم کے تحت اب تک 162.92کروڑٹیکے لگائے جاچکے ہیں ۔
بھارت میں سردست زیرعلاج مریضوں کی تعداد 2236842ہے ۔
زیرعلاج مریضوں کی شرح 5.62فیصد ہے ۔
شفایابی کی شرح سردست 93.15فیصد ہے ۔
گزشتہ 24گھنٹے میں 267753مریض شفایاب ہوئے ہیں ۔ اس کے ساتھ ہی اس بیماری سے صحتیاب ہونے والوں کی تعداد بڑھ کر 37071898 ہوگئی ہے ۔
گذشتہ 24گھنٹوں میں 255874نئے کیسوں کی اطلاع ملی ہے ۔
طبی جانچ کے بعد بیماری سے متاثرہونے والے مریضوں کی یومیہ شرح  ہے ۔
طبی جانچ کے بعد بیماری سے متاثرہونے والے مریضوں کی ہفتہ وار شرح  ہے ۔
ملک میں اب تک کل 71.88کروڑٹیسٹ کئے جاچکے ہیں ؛ گذشتہ 24گھنٹے کے دوران 1649108ٹیسٹ کئے گئے ہیں ۔
صحت اور خاندانی بہبود کی وزارت
کووڈ -19 کی تازہ جانکاری
نئی دہلی11 جون2021: بھارت میں ایکٹو معاملوں کی تعداد مزید گھٹ کر 1121671 ہوگئی ہے۔
گزشتہ 24 گھنٹوں میں ایکٹو معاملوں میں 46281 معاملوں کی گراوٹ آئی ہے۔چوتھے دن ایک لاکھ سے کم معاملے درج کئے گئے ہیں۔گزشتہ 24 گھنٹوں میں بھارت میں 91702 نئے معاملے درج کئے گئے ہیں۔ملک بھر میں اب تک کُل 27790073 افراد صحتیاب ہوئے ہیں۔گزشتہ 24 گھنٹوں کے دوران 134580 مریض صحتیاب ہوئے ہیں۔مسلسل 29 ویں دن یومیہ نئے معاملوں کے مقابلے صحتیابی کے معاملے میں مسلسل اضافہ ہوا ہے۔صحتیابی کی شرح بڑھ کر 94.93 فیصد ہوگئی ہے۔فی الحال ہفتہ واری پازیٹو شرح 5.14فیصد ہے ۔مسلسل 18ویں دن یومیہ پازیٹو شرح 10فیصد سے کم ہوکر 4.49فیصد ہوگئی ہے۔جانچ کی صلاحیت میں خاطر خواہ اضافہ ہوا ہے اور کُل 37.42کروڑٹیسٹ کئے گئے ہیں۔ملک گیر ٹیکہ کاری مہم کے تحت اب تک 24.6 کروڑ ویکسین کی خوراک دی جاچکی ہیں۔
وزارت خزانہ
آب وہوا کی تبدیلی کے خطرات، ہندوستان اور دیگر ممالک کو متاثر کرنے والے منفی خارجی شدید ترین خطرات ہیں: مرکزی بجٹ 23-2022
اعلیٰ کارکردگی والے ماڈلس کی تیاری کے لیے، پیداوار سے منسلک ترغیبات کے لیے، 19500 کروڑ روپئے کی اضافی رقم مختص
نئے کاروباروں اور کاموں میں پیداواریت اور مواقع بڑھانے کی غرض سے مرغولاتی معیشت میں منتقلی
حرارتی بجلی کے پلانٹوں میں 5 سے 7 فیصد بایو ماس پیلیٹس کو ایک ساتھ ضائع کرنے کی تجویز: 38 ایم ایم ٹی، سی او 2 کی بچت متوقع
کوئلہ کی گیسی فکیشن اور کوئلہ کو کیمیکلوں میں تبدیل کرنے کے، چار پائلٹ پروجیکٹ بھی شروع کئے جائیں گے
حکومت، امرت کال کے دوران توانائی کی منتقلی اور آب وہوا کے اقدامات کے فروغ دینے کے وژن کو حاصل کرنے کا مقصد رکھتی ہے۔ آج پارلیمنٹ میں مرکزی بجٹ 23-2022 پیش کرتے ہوئے خزانے اور کارپوریٹ امور کی مرکزی وزیر محترمہ سیتا رمن نے اس وژن پر زور دیا اور اسے پیشرفت کرنے کے لیے ملک کی اہم ترجیحات میں سے ایک قرار دیا۔
توانائی کی منتقلی اور آب وہوا سے متعلق اقدامات
آب وہوا کی تبدیلی کے خطرات، ہندوستان اور دیگر ممالک کو متاثر کرنے والے منفی خارجی شدید ترین خطرات ہیں۔ یہ بات مرکزی وزیر نے پارلیمنٹ سے خطاب کرتے ہوئے کہی۔ انھوں نے کم کاربن ترقیاتی حکمت عملی کا اعادہ کیا جس کا اعلان وزیر اعظم نے، پائیدار ترقی کے تئیں ہماری حکومت کے مستحکم عزم کی ایک اہم عکاس کے طور پر کیا تھا۔
یہ حکمت عملی وسیع تر روزگار کے مواقع وا کرتی ہے اور بجٹ اس سلسلے میں بہت سی کم مدتی اور طویل مدتی اقدامات تجویز کرتا ہے۔
شمسی توانائی
وزیر موصوف نے اعلیٰ کارکردگی والے ماڈیولس کے بنانے والے پیداوار سے منسلک ترغیبات کے ضمن میں 19500 کروڑ روپئے کی اضافی رقم مختص کی ہے۔ اس سے سال 2030 تک 280 گیگا واٹ کی تنصیب شدہ شمسی صلاحیت کا بامقصد ہدف حاصل کرنے کے لیے ضروری اندرون ملک مینوفیکچرنگ کو بھی یقینی بنایا جاسکے گا۔
مرغولاتی معیشت
مرغولاتی معیشت کی اہمیت کو اجاگر کرتے ہوئے مرکزی وزیر نے کہا کہ ’’مرغولاتی معیشت کی منتقلی توقع ہے کہ پیداوار میں اضافے میں مدد کرے گی۔ اس کے ساتھ ساتھ نئے کاروباروں اور کاموں کے لیے وسیع مواقع بھی وضع کرے گی‘‘۔ انھوں نے بیان کیا کہ اب توجہ، بنیادی ڈھانچے، ریورس لاجسٹکس، ٹیکنالوجی کی اپ گریڈیشن اور غیر رسمی شعبے کے ساتھ اسے مربوط کرنے کے اہم ضروری معاملات پر مرکوز کی جائے گی۔
وزیر موصوف نے مزید کہا ’’اس کی معاونت فعال سرکاری پالیسیوں کے ذریعے کی جائے گی جو کہ ضابطوں کا احاطہ کرتے ہیں، نیز اس کی معاونت توسیع شدہ پروڈیوسر کی ذمے داریوں کے خاکے اور جدت کاری کی سہولیات کے ذریعے بھی کی جائے گی‘‘۔
کاربن نیوٹرل معیشت میں منتقلی
مرکزی وزیر کے ذریعے حرارتی بجلی کے پلانٹوں میں پانچ سے سات فیصد بایو ماس پیلٹس کو ایک ساتھ ضائع کرنے کی تجویز رکھی گئی ہے جس کے نتیجے میں سالانہ 38 ایم ایم ٹی، سی او 2 کی بچت ہوسکتی ہے۔ وزیر موصوف نے مزید کہا ’’اس سے کسانوں کو فاضل آمدنی ہوگی اور مقامی لوگوں کو کام کے مواقع حاصل ہوں گے نیز یہ زرعی کھیتوں میں پرال جلانے کو ختم کرنے میں مدد دے گی۔
بڑی تجارتی عمارتوں میں توانائی خدمت کی کمپنی  کے کاروباری ماڈل کے قیام کے ذریعے توانائی کی کارکردگی اور بچت کے اقدامات سے، توانائی کے آڈٹس، کارکردگی کے کنٹریکٹس اور عام ناپ تول اور تصدیق کرنے کے ضابطوں کے لیے صلاحیت سازی اور آگاہی کی راہ بھی ہموار ہوگی۔
صنعت کے لیے ،کوئلہ کی گیسی فکیشن اور کوئلے کو کیمیکلوں میں تبدیل کرنے کے لیے چار پائلٹ پروجیکٹوں کی بھی تجویز رکھی گئی ہے تاکہ تکنیکی اور مالیاتی استحکام حاصل کیا جاسکے۔
وزارتِ تعلیم
مئی 2021 کے مہینے میں شیڈیول تمام طرح کے آف لائن امتحانات معطل
نئی دہلی 03مئی 2021: کووڈ -19 کی دوسری لہر کے باعث وزارت تعلیم نے مئی 2021 کے مہینے میں منعقد ہونے والے تمام آف لائن امتحانات کو معطل کردیا ہے۔ اعلیٰ تعلیم کے سکریٹری جناب امت کھرے نے مرکزی طور پر مالی امداد والے اداروں کے تمام سربراہوں کو خطاب کرتے ہوئے ایک خط میں اداروں پر زور دیا ہے کہ وہ مئی 2021 کے مہینہ میں ہونے والے تمام آف لائن امتحانات کو معطل کردیں۔البتہ آن لائن امتحانات وغیرہ منعقد کئے جاسکتے ہیں۔
خط میں یہ بھی بیان کیا گیا ہے کہ اس فیصلے پر جون 2021 کے پہلے ہفتے میں نظر ثانی کی جائے گی۔
اداروں کو یہ یقینی بنانے کے لئے مزید ہدایت جاری کی گئی ہے کہ اگر ادارے میں کسی شخص کو کسی طرح کی مدد کی ضرورت پڑتی ہے تو اسے حتیٰ الامکان فوری طور پر مدد فراہم کی جانی چاہئے تاکہ وہ جلد از جلد اپنی پریشانی سے باہر آسکے۔ تمام اداروں کو چھٹیوں پر جانے کے لئے اہل افراد کی حوصلہ افزائی کرنی ہوگی اور یہ یقینی بنانا ہوگا کہ ہر ایک محفوظ رہنے کے لئے کووڈ-19 سے متعلق مناسب برتاؤ کی تقلید کرے۔
وزارت اطلاعات ونشریات
بنگلہ دیش-51ویں آئی ایف ایف آئی کے لئے مرکزِ نگاہ ملک
نئی دہلی، 11 جنوری2021: بھارت کے بین الاقوامی فلم فیسٹول نے آج اس ایڈیشن کے مرکزنگاہ ملک کا اعلان کیاہے ۔ 51ویں آئی ایف ایف آئی کے لئے مرکزِ نگاہ ملک بنگلہ دیش ہے۔ 51ویں آئی ایف ایف آئی کے اس سیکشن میں 4 فلموں کی نمائش ہوگی۔
1۔تنویر مکمل کی’ جیبون دھولی‘
2۔زاہدالرحیم انجان کی’ میگھ ملّار ‘
3۔رُبیّہ حسین کی ’انڈرکنسٹرکشن ‘
4۔نوہاش ہمایوں، سیداحمدشوقی، راحت رحمان جوائے ، این ڈی ربیع العالم ، غلام کبریا فاروقی ، میر مکرم حسین ،تنویر احسان ، محمد الاسلام ،عبداللہ النور ،کرشنندو چٹوپادھیائے اور سیدصالح احمد سبحان کی ’سنسئیر لی یورس ، ڈھاکہ‘۔
نائب صدر جمہوریہ ہند کا سکریٹریٹ
رامائن ہمیں سکھاتی ہے کہ فرائض کی انجام دہی اتنی ہی اہم ہے جتنا کہ اپنے حقوق کا دعوی کرنا: نائب صدرجمہوریہ ایم وینکیانائیڈو
بھگوان رام بحیثیت حکمران قیادت، اچھی حکمرانی اور قانون کی حکمرانی کی اعلیٰ ترین خصوصیات کامظہر ہیں: نائب صدرجمہوریہ ہند
نائب صدر جمہوریہ نے نوجوانوں سے کہا کہ وہ بھگوان رام کی زندگی سے متاثر ہو کر مادر وطن کے تئیں اپنے فرض کو پورا کریں
نائب صدر جمہوریہ نے مادری زبان کے تحفظ اوراس کے فروغ کی ضرورت پر زور دیا
حیدرآباد میں ششی کرن کی تصنیف ‘سریماد رامائنم’ نامی کتاب کا اجراء کیاگیا
نائب صدرجمہوریہ ہند جناب ایم وینکیا نائیڈو نے رامائن کو اب تک کی سب سے عظیم کتاب بتاتے ہوئے کہا کہ یہ ہمیں سکھاتی ہے کہ فرض کی ادائیگی اتنی ہی اہم ہے جتنی کہ اپنے حقوق کا دعویٰ کرنا۔ جناب نائیڈو نے کہا کہ بھگوان رام خاندان، لوگوں اور سلطنت کے تئیں اپنی ذمہ داریوں کو نبھانے میں پوری نسل انسانی کے لیے ایک رول ماڈل ہیں۔
حیدرآباد میں ششی کرن کی تحریر کردہ کتاب 'شریماد رامائنم' کا اجرا کرتے ہوئے، سری نائیڈو نے بھگوان رام کی زندگی کے بارے میں روشنی ڈالی اور کہا کہ ایک حکمران کے طور پر انہوں نے قیادت، اچھی حکمرانی اور قانون کی حکمرانی میں اعلیٰ ترین معیار کی مثال پیش کی۔ یہ کہتے ہوئے کہ بھگوان رام نے سماج کے مفاد اورفائدے کے لئے بے لوث زندگی گزاری ، جناب نائیڈو نے ملک کے نوجوانوں سے کہا کہ وہ شری رام کی زندگی کے پیغام سے تحریک لیں۔ رامائن کے ایک واقعہ کا حوالہ دیتے ہوئے، جناب نائیڈو نے بھگوان رام کے اپنے مادر وطن سے لگاؤ کو اجاگر کیا اور نوجوانوں پر زور دیا کہ وہ اسے ہمیشہ یاد رکھیں اور اپنے ملک کی بہتری کے لیے کام کریں، چاہے وہ روزگار کے مواقع تلاش میں کہیں بھی جائیں۔
اس موقع پر جناب نائیڈو نے مصنف ششی کرن اور پبلشرز کو کتاب کے لیے مبارکباد دی۔ انہوں نے مختلف ہندوستانی زبانوں کے ادبی، کلاسیکل اور شاعری سے متعلق کام کاج کو بالخصوص نوجوانوں میں مقبول بنانے کی ضرورت پر بھی زور دیا۔ انہوں نے سبھی پراس بات کے لئے بھی زور دیا کہ وہ ہندوستانی زبانوں کے تحفظ اور فروغ کو یقینی بنائیں۔
اس تقریب میں کتاب کے مصنف ششی کرن، ناشر ایمسکو وجے کمار اور دیگر معززین نے شرکت کی۔
قانون اور انصاف کی وزارت
جسٹس سنیل کمار اوستھی مدھیہ پردیش ہائی کورٹ سے جج کے عہدے سے مستعفی
جسٹس سنیل کمار اوستھی نے آئین کی دفعہ 217 کی شق  کی شرط  کا اتباع کرتے ہوئے مدھیہ پردیش ہائی کورٹ کے جج کے عہدے سے اپنا استعفیٰ دے دیا ہے، جس کا اطلاق 02 جنوری 2021 سے ہوگا۔ قانون وانصاف کی وزارت نے اس سلسلے میں آج ایک نوٹیفیکیشن جاری کیا ہے۔
جسٹس سنیل کمار اوستھی 15 اکتوبر 1985 کو سول جج کلاس-II کی حیثیت سے جوڈیشیل سروس میں شامل ہوئے تھے اور انھوں نے ایک جوڈیشیل آفیسر کی حیثیت سے مختلف مقامات پر مختلف عہدوں پر خدمات انجام دیں۔ 13 اکتوبر 2016 کو مدھیہ پردیش ہائی کورٹ کے ایڈیشنل جج کے طور پر اور 17 مارچ 2018 کو مستقل جج کے طور پر ان کا تقرر کیا گیا ۔
آئی ایف ایس سی اتھارٹی
گفٹ آئی ایف ایس سی کے لئے انڈین انوویشن کو نمایاں کرنے کی غرض سے ماہرین پرمشتمل کمیٹی کی تشکیل
ہندوستانی اسٹارٹ اپ ماحولیاتی نظام دنیا کا تیسرا سب سے بڑا اسٹارٹ اپ ایکو سسٹم ہے، جسے ایک متاثر کن 115 یونی کورن  کاحامل ہونے کا افتخا ر حاصل ہے۔ ہندوستانی اسٹارٹ اپس نے 2021 میں 44 بلین امریکی ڈالر حاصل کئے ،جبکہ جس میں 33 بلین امریکی ڈالر سے زیادہ 5 ملین امریکی ڈالر سے زیادہ کے سودوں پرخرچ کئے جارہے ہیں ۔ بہت سے ہندوستانی سٹارٹ اپس ہندوستان سے باہر قائم ہیں – باوجود اس کے کہ ان کی زیادہ تر مارکیٹ، عملے اور بانی ہندوستان میں ہیں۔ یہ ’’بیرونی بنائے گئے‘‘ یا ’’پلٹائے گئے‘‘ اسٹارٹ اپ ہندوستان کے ایک یونی کورن کی ایک بڑی تعداد پر مشتمل ہیں۔
ریگولیٹری، ٹیکس، قانونی اور دیگر زاویوں سے باریکیوں کو بہتر طور پر سمجھنے اور ہندوستان کو ترجیحی مقام بنانے کے لیے درکار اقدامات کی نشاندہی کرنے کے لیے، آئی ایف ایس سی اے نے جی آئی ایف ٹی آئی ایف ایس سی کے لئے ’انڈین انوویشن‘ کو نمایاں کرنےکی غرض سے ایک روڈ میپ تیار کرنے کے سلسلے میں ماہرین پرمشتمل ایک کمیٹی تشکیل دی ہے۔ اس کمیٹی کی صدارت ریزرو بینک آف انڈیا کے سابق ایگزیکٹو ڈائریکٹر جناب جی پدمنابھن کریں گے۔ کمیٹی میں معروف وینچر کیپیٹل فنڈز، اسٹارٹ اپس، فنٹیکس، لاء فرموں، ٹیکس فرموں اور دیگر ڈومین ماہرین کے نمائندے شامل ہیں۔
کمیٹی کے حوالہ کی شرائط میں بیرون ملک مقیم ہندوستانی مالیاتی ٹکنالوجی / اسٹارٹ اپس کو جی آئی ایف ٹی آئی ایف ایس سی میں منتقل کرنے کی ترغیب دینے کے لیے ضروری اقدامات شامل ہیں۔ اس کے علاوہ، کمیٹی ان مسائل کی بھی نشاندہی کرے گی جو جی آئی ایف ٹی آئی ایف ایس سی کی ترقی کے لیے ایک عالمی مالیاتی ٹکنالوجی کے مرکز کے طور پر اہم ہیں، ساتھ ہی ساتھ یہ کمیٹی جی آئی ایف ٹی آئی ایف ایس سی میں اپنی تجارتی موجودگی قائم کرنے کے لیے عالمی نقطہ نظر رکھنے والی نئی مالیاتی ٹکنالوجیز کی حوصلہ افزائی کے لیے اقدامات تجویز کرے گی۔ مزید برآں، کمیٹی چیلنجوں کی نشاندہی کرے گی اور جی آئی ایف ٹی آئی ایف ایس سی میں بین الاقوامی اختراعاتی مرکز کی ترقی کے لیے اقدامات کی سفارش کرے گی۔ توقع ہے کہ کمیٹی تین ماہ کے اندر اپنی سفارشات آئی ایف ایس سی اےکو پیش کرے گی۔
کمیٹی کی تشکیل کو درج ذیل ویب لنک کے ذریعے حاصل کیا جا سکتا ہے۔
https://ifsca.gov.in/IFSCACommittees
وزارت آیوش
صحت اور آیوش کے وزرا نے کووڈ-19 صورتحال میں آیوش دخل اندازیوں سے متعلق بین شعبہ جاتی مطالعات کا رسمی آغاز کیا
نئی دہلی، 7 ؍مئی، 2020،وزیرصحت جناب ہرش وردھن اور آیوش کے وزیر مملکت جناب شری پد یسونائک نے کووڈ-19 کی صورتحال کے سلسلے میں فراہم کرائی جانے والی معیاری طبی نگہداشت میں ایک اضافے کے طور پر آیوروید دخل اندازیوں کے موضوع پر مشترکہ طور پرشفا خانہ تحقیق مطالعات کا آغاز کیا۔ اس موقع پر وزرا نے نئی دلی میں آیوش سنجیونی ایپلی کیشن بھی متعارف کرایا۔ آیوش کے وزیر ویڈیوکانفرنسنگ کے توسط سے گوا سے اس میں شریک تھے۔
اس موقع پر اظہار خیال کرتے ہوئے ڈاکٹر ہر ش وردھن نےمطلع کیا کہ ایک درجہ بند، حفظ ما تقدم پر مبنی اور سرگرم طریقہ کار کے توسط سے حکومت ہند کووڈ-19 کی روک تھام، شکایت کے ازالے اور انتظام کے لئے متعدد اقدامات کر رہی ہے۔ ان پر لگاتار نظر ثانی کی جارہی ہےا ور اعلیٰ ترین سطح پر ان کی نگرانی بھی کی جا رہی ہے۔
ڈاکٹر ہرش وردھن نے کہاکہ بھارت میں عرصۂ دراز سے روایتی ادویہ کی روایت کارفرما رہی ہے اور چونکہ بھارت آیوروید کےمعاملے میں پیش رو کی حیثیت رکھتا ہے، آیوش کی وزارت شفاخانہ مطالعات کے توسط سے کووڈ-19 وبائی مرض سے نمٹنے کے لئے کوشاں ہے۔ اس سلسلے میں پروفلیکٹک اور ایڈآن دخل اندازیاں کی گئی ہیں، جو آیوش کے نظام کے تحت ہیں۔
وزیرموصوف نے کہا کہ آیوش سنجیونی موبائل ایپ، وزارت آیوش کے ذریعے وضع کیا گیا ہے اور یہ ایپ آیوش کے استعمال سے متعلق اعداد و شمار اور قبولیت کا ڈاٹا جمع کرے گااور یہ دیکھے گا کہ کس قدر آبادی اسے قبول کرتی ہے اور کووڈ-19 کی روک تھام میں اس کے کہاں تک اثرات مرتب ہوتے ہیں۔
اس موقع پر جناب شری پدنائک نے اظہار خیال کرتے ہوئے کہا کہ آیوش کی وزارت نے ملک میں شفاخانہ مطالعات کے توسط سے ملک میں کووڈ-19وبائی مرض کے مسئلے کے لئے کئی اقدامات کئے ہیں ۔ ساتھ ہی ساتھ وزارت ہائی رسک پاپولیشن میں آیوش پر مبنی پروفلیکٹک دخل اندازیوں کے اثرات کا تجزیہ کرنے اور مطالعہ کرنے میں بھی مصروف ہے۔ وزارت آیوش کےذریعے جاری کئے گئےمشاورت ناموں اور کووڈ-19 کو عام انسانوں میں پھیلنے سے روکنے کےلئے آیوش کے اقدامات کا بھی مطالعہ کر رہی ہے۔
جناب نائک نے مزید مطلع کیا کہ آیوش کی وزارت نے اس مسئلے کا بہتر حل نکالنے کے لئے 4کلینیکل اور آبادی پر مبنی مطالعات انجام دیئے ہیں۔ ساتھ ہی ساتھ اس مرض کی روک تھام میں آیوش کے کردار کا جائزہ لینے کا بھی کام کیا ہے۔
اس موقع پر اظہار خیال کرتے ہوئے آیوش کی وزارت کے سکریٹری ویدیہ راجیش کوٹیچہ نے مطلع کیا کہ وزارت نے یونیورسٹی گرانٹس کمیشن کے نائب چیئرمین ڈاکٹر بھوشن پٹوردھن کی قیادت میں ماہرین کے ایک گروپ پر مشتمل بین شعبہ جاتی آیوش تحقیق و ترقیات ٹاسک فورس بھی تشکیل دی ہے تاکہ اس پہل قدمی کے لئے حکمت عملیاں وضع کی جا سکیں۔
آیوش کے جوائنٹ سکریٹری جناب پی این رنجیت کمار نے کووڈ-19 سے متعلق آیوش پر مبنی 3 مطالعات کی تفصیلات بتائیں۔ انہوں نے حاضرین کو سنجیونی ایپ سے واقف کرایا اور بتایا کہ آیوش کے کیا فائدے ہیں۔ آیوش پر مبنی 3 مطالعات کا ذکر کرتے ہوئے انہوں نے اس نظریے کی پوری تفصیل پیش کی۔ ٹاسک فورس کی تشکیل، ایس جی پی جی آئی، اے آئی آئی ایم ایس، آئی سی ایم آر، سی ایس آئی آر جیسے مختلف النوع اداروں کے ساتھ اتحاد کا خاکہ بھی پیش کیا اور اس طریقے سے نظریہ کو عملی جامہ پہنایا۔
اس پروگرام کے تحت آیوروید دخل اندازیوں پر مبنی شفاخانہ تحقیقات مطالعات، آیوش پر مبنی پروفلیکٹک دخل اندازیوں کے سلسلے میں آبادی پر مبنی دخل اندازیاں اور ان کے اثرات، آیوش سنجیونی ایپلی کیشن وغیرہ شامل ہیں، جو کووڈ-19 کی روک تھام کے سلسلے میں اس کی قبولیت اور استعمال پر توجہ مرکوز کریں گے۔
۔۔۔۔۔۔۔۔۔۔۔
م ن۔ک ا۔
U-2367
(Visitor Counter : 197
آبی وسائل، دریائی ترقیات اور گنگا احیاء کی وزارت
بین ریاستی آبی تنازعات کو اہلیت کے ساتھ اور تیز رفتار طریقے سے حل کرنا
کابینہ نے بین ریاستی دریا کے پانی سے متعلق تنازعات  بل، 2019 کو منظوری دی
نئی دہلی، 10 جولائی 2019، وزیراعظم جناب نریندر مودی کی سربراہی میں مرکزی کابینہ نے بین ریاستی دریاؤں کے پانی اور دریائی وادیوں سے متعلق تنازعات کے قانونی فیصلے کے لئے بین ریاستی دریا کے پانی سے متعلق تنازعات  بل، 2019 کو اپنی منظوری دے دی ہے۔
یہ بل، بین ریاستی دریائی پانی تنازعات کے حل کو قانونی طور پر اسٹریم لائن کرنے میں مدد کرے گا۔ اس بل میں بین ریاستی دریائی تنازعات کے قانونی طور پر اسٹریم لائن کرنے اور موجودہ ڈھانچہ جاتی آکیٹکچر کو مضبوط بنانے کے پیش نظر بین ریاستی دریائی آبی تنازعات ایکٹ 1956 میں ترمیم کرکے بنایا گیا ہے۔
اثر:
مختلف بینچوں کے ساتھ نیز قانونی فیصلے کے لئے مقررہ مدت کی سخت تعمیل کے ساتھ واحد آئینی ٹریبونل کے نتیجے میں بین ریاستی دریاؤں سے متعلق تنازعات کے تیز رفتار قانونی فیصلے کرنے میں مدد ملے گی۔ بل میں کی گئی ترمیم سے اس سے متعلق آبی تنازعات کے تیز رفتار قانونی حل کئے جاسکیں گے۔
اس ایکٹ کے تحت جب کبھی کسی بھی رایستی حکومت کے ذریعہ کسی بین ریاستی دریا پر کسی آبی تنازعہ سے متعلق کوئی درخواست موصول ہوگی اور مرکزی حکومت کی رائے میں اس تنازعہ کا بات چیت سے حل نکالنا ممکن نہیں ہوگا تو مرکزی حکومت اس آبی تنازعہ کے حل کے لئے قانونی حل کے لئے ایک واٹر ڈسپیوٹ ٹریبونل قائم کرے گی جو آئینی دائرے میں اس تنازعہ کا حل نکالے گی۔
۔۔۔۔۔۔۔۔۔۔۔
م ن۔ ت ش۔ن ا۔
U- 3020
(Visitor Counter : 61
وزارت دفاع
آتم نربھر بھارت: وزارت دفاع نے بھارتی بحریہ کے لیے 11 نیکسٹ جنریشن اوشینک پیٹرولنگ جنگی جہازوں اور 6 میزائل کیریئرز کے حصول کے لیے بھارتی شپ یارڈز کے ساتھ 19,600 کروڑ روپے کے معاہدے پر دستخط کیے
وزارت دفاع نے 30 مارچ 2023 کو بھارتی شپ یارڈز کے ساتھ 11 نیکسٹ جنریشن میری ٹائم پیٹرول ویسل بحری جہازوں اور 6 میزائل کیریئرز کے حصول کے لیے ایک معاہدے پر دستخط کیے، جس سے دفاعی شعبے میں 'خود انحصاری' حاصل کرنے کے لیے بھارتی بحریہ کی ضرورت کی جانب ایک اہم قدم اٹھایا گیا ہے۔ دستخط شدہ اس سودے کی کل لاگت تقریباً 19,600 کروڑ روپے بتائی گئی ہے۔
اگلی نسل کا ہائی سیز گشت کرنے والا جہاز
اگلی نسل کے 11 سمندری گشتی جنگی جہازوں کے حصول کے لیے 9,781 کروڑ روپے کی کل لاگت سے بھارتی –آئی ڈی ڈی ایم زمرے کے تحت تعمیر کیے جانے کے لیے خریداری کی جا رہی ہے۔ گوا شپ یارڈ لمیٹڈ  اور کولکتہ کے گارڈن ریچ شپ بلڈرز اینڈ انجینئرز  کے ساتھ معاہدہ کیا گیا ہے۔ ان 11 بحری جہازوں میں سے سات کو گوا شپ یارڈ لمیٹڈ اور چار گارڈن ریچ شپ بلڈرز اور انجینئرز کے ذریعہ مقامی طور پر ڈیزائن، تیار اور تعمیر کیا جائے گا۔ یہ جنگی جہاز ستمبر 2026 سے استعمال کے لیے بھارتی بحریہ کے حوالے کر دیے جائیں گے۔
ان بحری جہازوں کے حصول سے بھارتی بحریہ کو اپنی جنگی صلاحیت کو بڑھانے اور مختلف آپریشنل ضروریات کو پورا کرنے میں مدد ملے گی۔ ان میں بحری قزاقی کا مقابلہ کرنا، غیر قانونی تجارت کو کنٹرول کرنا، دراندازی کو روکنا، غیر قانونی ماہی گیری، غیر جنگی انخلاء کی سرگرمیوں کا انعقاد، تلاش اور بچاؤ  آپریشنز، اور بلند سمندروں پر اثاثوں کی حفاظت شامل ہیں۔ ان جہازوں کی تعمیر سے ساڑھے سات سال کے عرصے میں مجموعی طور پر 110 لاکھ افرادی دن کا روزگار پیدا ہوگا۔
اگلی نسل کا میزائل کیریئر
کوچین شپ یارڈ لمیٹڈ  کے ساتھ 9,805 کروڑ روپے کی لاگت سے 6 نیکسٹ جنریشن میزائل کیریئر جہازوں  کے حصول کے لیے ایک معاہدہ کیا گیا ہے۔ یہ جنگی جہاز مارچ 2027 سے بھارتی بحریہ کے حوالے کیے جانے لگیں گے۔ یہ اگلی نسل کے میزائل بردار جہاز چپکے، تیز اور بھاری ہتھیاروں سے لیس جہاز ہوں گے جن میں کافی جارحانہ صلاحیت ہے۔ موٹے طور پر دیکھا جائے تو ان جہازوں کا بنیادی کردار دشمن کے جنگی جہازوں، غیر قانونی تجارتی جہازوں اور سطحی اہداف کے خلاف اپنی دفاعی جارحانہ صلاحیت کا مظاہرہ کرنا ہوگا۔
یہ بحری جہاز بحری حملوں کی کارروائیوں کو انجام دینے کے قابل ہوں گے اور سمندر میں سطح پر بڑے حملے کرنے میں بھی اہم کردار ادا کریں گے۔ ان جنگی جہازوں کو دشمن کے بحری جہازوں سے نمٹنے کے لیے خاص طور پر چوک پوائنٹس پر سمندر میں رکاوٹ کے ایک طاقتور ہتھیار کے طور پر تعینات کیا جائے گا۔ دفاعی کردار میں یہ بحری جہاز مقامی بحری دفاعی آپریشنز اور آف شور ڈویلپمنٹ سیکٹر کے لیے میری ٹائم ڈیفنس کے دیگر مقاصد کے لیے بھی استعمال کیے جائیں گے۔ ان جہازوں کی تعمیر سے نو سال کی مدت میں کل 45 لاکھ افرادی دن کا روزگار پیدا ہوگا۔
ان جنگی جہازوں کی مقامی تعمیر سے بھارتی جہاز سازی اور اس سے منسلک صنعتوں بشمول مائیکرو، چھوٹے اور درمیانے درجے کے اداروں کی فعال شرکت کی حوصلہ افزائی ہوگی۔ مقامی مینوفیکچررز سے حاصل کردہ زیادہ تر آلات اور نظام کے ساتھ، یہ جنگی جہاز 'آتم نربھر بھارت' کے فخریہ پرچم بردار بن جائیں گے۔
۔۔۔
ش ح۔ا س۔ ت ح ۔
U–3535
(Visitor Counter : 92